Hvis du mister din erhvervsevne, bliver syg eller kommer til skade, bliver din sag først og fremmest vurderet hos AES. Der kan dog også være andre muligheder for at søge erstatning og godtgørelse:
Private forsikringer
Du kan have private forsikringer der dækker, f.eks. ulykkesforsikringer, erhvervsevnetabsforsikringer, forsikringer tegnet via din bank eller dit pensionsselskab m.fl.
Erstatningsnævnet
Hvis du har fået en arbejdsskade i forbindelse med en strafbar handling, kan der være mulighed for at søge erstatning og godtgørelse ved Erstatningsnævnet – se mere her: http://www.erstatningsnaevnet.dk/.
Patienterstatningen
Der kan også være mulighed for at søge erstatning og godtgørelse fra Patienterstatningen, hvis du i forbindelse med din arbejdsskade har pådraget dig en patientskade. Læs mere her: https://pebl.dk/.
Erstatningsansvarsloven
I nogle tilfælde kan arbejdsgiver være direkte ansvarlig for din arbejdsskade. Hvis det er tilfældet, skal din arbejdsgiver også anmelde skaden ved sit ansvarsforsikringsselskab, da erstatningen og godtgørelsen så også skal beregnes efter erstatningsansvarsloven. Hvis du er i tvivl kan Ase Lønmodtager hjælpe dig.